
Πρόλογος 


Η ΝΗΣΤΕΙΑ εἶναι θεσμός πανάρχαιος καί θεόσδοτος. Τή 
νομοθέτησε ἤδη στόν παράδεισο ὁ θεός. ὅταν ἀπαγό- 
ρευσε στούς πρωτοπλάστους νά φᾶνε «ἀπό τό δέντρο τῆς 
γνώσεως τοῦ καλοῦ καί τοῦ κοκοῦ» (Γεν. 2:17). Τήν ὅρισε 
στή συνέχεια ὁ Μωσαϊκός Νόμος. Τήν ἐπικύρωσε ὁ Θεάν- 
θρωπος Ἰησοῦς τόσο μέ τό λόγο Του ὅσο καί µέ τό παρά- 
δειγμά Του. ὅταν νήστεφε «σαράντα μέρες καί σαράντα νύ- 
χτες» (Ματθ. 4:2). Τήν τήρησαν οἱ ἀπόστολοι καί οἱ πρῶτοι 
χριστιανοί. Τή θεσμοθέτησε ἢ Ἐκκλησία. 

Κάθε χριστιανός λοιπόν ὀφείλει νά τηρεῖ τίς «διατεταγ- 
μένες» νηστεῖες"., ὑπακούοντας μέ ταπείνωση στό Χριστό 
καί τήν Ἔχκλησία Του. Αὐτή ἢ ὑπακοή, βέβαια. δέν εἶναι 
ἄλογη οὔτε ἀνώφελη. Γιατί µέ τή νηστεία ἰσχυροποιεῖται ἢ 
θέληση. δουλαγωγεῖται τό σῶμα. καθαρίζεται ὁ νοῦς, µαλα- 
χώνει ἢ καρδιά, καταστέλλονται οἱ σαρχικές ὁρμές. θερα- 
πεύεται ἢ φυχή: χοντολογίς. «πᾶν καλὸν καὶ ἀγαθὸν διὰ τῆς 
νηστείας κατορθοῦται καὶ τελειοῦται» (ὅγιος Γρηγόριος ὁ 
Παλαμᾶς). 

Πολλοί. ὡστόσο, εἶναι ἐκεῖνοι πού δέν τηροῦν τίς νηστεῖ- 
ες τῆς Ἐκκλησίας, προβάλλοντας διάφορες δικαιολογίες. 

Ὁ ἅγιος Βασίλειος ὁ Μέγας. στούς δύο λόγους του «Πε- 
οἱ νηστείας». ἐπιλεγμένα ἀποσπάσματα τῶν ὁποίων ἀκο- 
λουθοῦν σέ ἐλεύθερη ἀπόδοση. ἐξετάζοντας ἱστορικά καί 
θεολογικά. τό θεσμό. ὁρίζει ὡς ἀληθινή νηστεία τόσο τήν 
ἀποχή ἀπό ὁρισμένες τροφές ὅσο καί τήν ἀποξένωση ἀπό 
τήν κακία. Γενικά συστήνει τήν καθολική ἐγκράτεια καί τήν 
ἀσκητική τοποθέτηση ἀπέναντι στά ὑλικά στοιχεῖα τοῦ κό- 
σµου. τοποθέτηση πού ἀποτρέπει τήν ὑποδούλωση τοῦ χρι- 
στιανοῦ στά χτιστά καί ἐπιτρέπει τήν ἐλεύθερη καί σωτήρια 
ὑποταγή του στό ἅγιο θέλημα τοῦ Κτίστη. 


Ἐ Βλέπε τό κατατοπιστικό «Παράρτημα» στή σελ. 12. 

Ἡ νηστεία 


ΟΛΥΤΙΜΟ δῶρο τοῦ Θεοῦ εἶναι ἡ νηστεία. Θε- 
σµός πανάρχαιος, πού διατηρήθηκε σάν πατρι- 
κή κληρονομιά κι ἔφτασε μέχρι τίς μέρες μας. 

Δεχϑεῖτε τη λοιπόν μέ χαρά. Δεχϑεῖτε οἱ φτωχοί τή 
σύντροφό σας. Δεχϑεῖτε οἱ ὑπηρέτες τήν ἀνάπαυσή 
σας. Δεχϑεῖτε οἱ πλούσιοι αὐτή πού σᾶς σώζει ἀπό 
τόν κίνδυνο τοῦ κορεσμοῦ καί νοστιμίζει ὅσα ἡ συνε- 
χής ἀπόλαυση ἀνοσταίνει. 

Οἱ ἄρρωστοι δεχϑεῖτε τή μητέρα τῆς ὑγείας. Οἱ 
ὑγιεῖς τήν ἐξασφάλιση τῆς εὐεξίας. Ρωτῆστε τούς για- 
τρούς, καί δά σᾶς ποῦν πώς τίποτα δέν εἶναι τόσο 
ἀμφίθολο κι ἀθέθαιο ὅσο ἡ ὑγεία. Γι’ αὐτό οἱ συνετοί 
μέ τή νηστεία προσπαδθοῦν νά διατηρήσουν τήν ὑγεία 
τους καί νά γλυτώσουν ἀπό τό συντριπτικό φορτίο 
τῆς παχυσαρκίας. 

Μήν ἰσχυρίζεσαι πώς δέν μπορεῖς νά νηστέψεις, 
φέρνοντας σάν πρόφαση ἀρρώστια ἤ σωματική ἀ- 
δυναμία, ἀφοῦ, ἀπό τήν ἄλλη μεριά, σ’ ὅλη σου τή 
ζωή ταλαιττωρεῖς τό σῶμα σου μέ τήν πολυφαγία. 
Γνωρίζω πολύ καλά πώς οἱ γιατροί ἐπιθάλλουν στούς 
ἀρρώστους μᾶλλον λιτή δίαιτα καί νηστεία παρά ποι- 
κιλία καί ἀφϑονία φαγητῶν. 

Ἄλλωστε, τί εἶναι εὐκολότερο γιά τό σῶμα, νά πε- 
ράσει τή νύχτα μ’ ἕνα ἐλαφρό δεῖπνο ἤ νά πέσει στό 
κρεθάτι θαρύ ἀπό τήν πολυφαγία; Μπορεῖ ν’ ἀνα- 
παυϑεῖ ἔτσι ἤ δά στριφογυρίζει παραφορτωμένο καί 
ταλαίπωρο; Ποιό πλοῖο μπορεῖ νά κυθερνήσει εὐκολό- 
τερα ἕνας καπετάνιος καί νά τό σώσει σέ μιά ϑαλασ- 

σοταραχή, τό θαρυφορτωμένο ἤ ἐκεῖνο πού ἔχει τό 
κανονικό του φορτίο; Τό θαρυφορτωμένο δέν ϑά τό 
θυϑίσει μιά µικρή τρικυμία; Ἔτσι καί τά σώματα, ὅταν 
ταλαιπωροῦνται µέ τήν πολλή τροφή, εὔκολα ὑποκύ- 
πτουν στίς ἀρρώστιες. Ἐνῶ ὅταν τρέφονται ἐλαφρά, 
διατηροῦν τήν καλή τους ὑγεία. 


νο 


σὸν 


Ἂς παρακολουϑήσουμε ὅμως ἱστορικά τήν ὑπόδε- 
ση τῆς νηστείας, γιά νά δοῦμε πόσο ἐκτιμήϑηκε ἀπό 
τούς ἁγίους καί πόσα καλά προξένησε. 

Ὁ ϑεόπτης Μωυσῆς ὕστερ’ ἀπό νηστεία σαράντα 
ἡμερῶν τόλμησε ν’ ἀνεθεῖ στήν κορυφή τοῦ ὄρους 
Σινᾶ καί νά παραλάθει τίς πλάκες τῶν δέκα ἐντολῶν 
(Ἐξ. 24:18). Δέν ϑά ἔπαιρνε τό θάρρος νά πλησιάσει 
τήν κορυφή, πού κάπνιζε ἀπό τή ϑεία παρουσία, ἄν 
δέν εἶχε ὁπλιστεῖ µέ τή νηστεία. Νήστεψε, κι ἔτσι µπό- 
ρεσε νά συνομιλήσει μέ τό Θεό. 

Ὁ προφήτης Σαμουήλ ὑπῆρξε καρπός τῆς νηστεί- 
ας. Ἡ μητέρα του Ἄννα, ἀφοῦ νήστεψε, προσευ- 
χήϑηκε στό Θεό καί Τοῦ ζήτησε ἕνα παιδί, μέ τήν ὑπό- 
σχεση νά τό ἀφιερώσει σ’ Ἐκεῖνον (Α΄ Βασ. 1:11). 

Τόν μεγάλο ἥρωα Σαμψών τί ἦταν ἐκεῖνο πού τόν 
ἔκανε ἀκαταμάχητο; Ἡ νηστεία! Μέ τή νηστεία συνε- 
λήφϑη στά σπλάχνα τῆς μητέρας του. Ἡ νηστεία τόν 
γέννησε. Ἡ νηστεία τόν ϑήλασε. Ἡ νηστεία τόν ἀνέ- 
Όρεψε. Ἡ νηστεία ἐκείνη, πού ὅρισε ὁ ἄγγελος: «Τό 
παιδί, πού ϑά γεννηϑεῖ, δέν δά πρέπει νά γευϑεῖ κοινέ- 
να ἀπό τά προϊόντα τοῦ ἀμπελιοῦ. Δέν ϑά πιεῖ κρασί 
οὔτε κανένα ἄλλο δυνατό ποτό» (Κριτ. 13:14). 

Ἡ νηστεία γεννάει προφῆτες. Ἐνισχύει τούς δυνα- 
τούς. Σοφίζει τούς νομοϑέτες. Ἐξοπλίζει τούς ἥρωες. 
Γυμνάζει τούς ἀϑλητές. Αποκρούει τούς πειρασμούς. 
Συγκατοικεῖ μέ τή νηφαλιότητα καί τήν ἁγνότητα. 
Στούς πολέμους κάνει ἀνδραγαϑήματα καί στόν και- 
ρό τῆς εἰρήνης διδάσκει τήν ἡσυχία. Ἁγιάζει τούς ἀφιε- 
ρωμένους καί τελειοποιεῖ τούς ἱερεῖς. Κανείς δέν µπο- 

ρεῖ νά πλησιάσει τό Θυσιαστήριο καί νά τελέσει τή 
ϑεία Λειτουργία, χωρίς προηγουμένως νά ἔχει νηστέ- 
ψει. 

Ἔπειτα ἀπό νηστεία σαράντα ἡμερῶν ἀξιώδηκε ὁ 
προφήτης Ἠλίας ν’ ἀντικρύσει τόν Κύριο (Γ΄ Βασ. 19:8- 
18). Χάρη στή νηστεία ἀποδείχϑηκε ἰσχυρότερος ἀπό 
τό ϑάνατο καί ἀνέστησε τό πεϑαμένο παιδί (Γ΄ Βασ. 
17:21-23). Χάρη στή νηστεία ἐμπόδισε τόν οὐρανό νά 
θρέξει γιά τριάµιση χρόνια (Γ΄ Βασ. 17:1, 18:1). Κι αὐτό, 
γιά νά μαλακώσει τή σκληροκαρδία τῶν Ἰσραηλιτῶν 
πού εἶχαν παραδοδεῖ στήν ἀσέθεια καί στήν παρανο- 
μία. Ἔτσι προκάλεσε σ’ ὁλόκληρο λαό ὑποχρεωτική 
νηστεία, μέχρι νά μετανοήσουν καί νά ἐπανορδώσουν 
τήν ἁμαρτία, πού προῆλδε ἀπό τήν καλοπέραση καί 
τόν μαλϑακό θίο. 

Ὁ προφήτης Δανιήλ, πού γιά ἕνα εἰκοσαήμερο δέν 
γεύϑηκε ψωμί οὔτε ἤπιε νερό (Δαν. 10:2-3), δίδαξε καί 
τά λιοντάρια ἀκόμα νά νηστεύουν (Δαν. 6:16-22). Τά 
πεινοσμένα λιοντάρια δέν τόν κατασπάραξαν σάν νά 
εἶχε σῶμα ἀπό πέτρα ἤ χαλκό ἤ ἄλλο σκληρό ὑλικό. 
Ἡ νηστεία δυνάµωσε τό σῶμα τοῦ προφήτη καί τό 
ἔκανε ἀπρόσθλητο ἀπό τά δόντια τῶν ϑηρίων ὅπως 
ἡ θαφή κάνει τό σίδερο ἀπρόσθλητο ἀπό τή σκουριά. 

κ. 

Ἡ νηστεία ἐνισχύει τήν προσευχή. Πνεται φτερό 
στήν πορεία της πρός τόν οὐρανό. Εἶναι µητέρα τῆς 
ὑγείας, παιδαγωγός τῆς νιότης, στολίδι τῶν γη- 
ρατειῶν. Εἶναι συνοδοιπόρος τῶν ταξιδιωτῶν καί 
ἀσφάλεια τῶν συγκατοίκων. 

Ὁ ἄνδρας δέν ἀμφιθάλλει καϑόλου γιά τή συζυγι- 
κή πίστη τῆς γυναίκας του, ὅταν τή θλέπει νά συζεῖ μέ 
τή νηστεία. Ἡ γυναίκα δέν λιώνει ἀπό ζήλεια, ὅταν 
θλέπει τόν ἄνδρα της νά νηστεύει. 

Ποιός ζημιώϑηκε ποτέ ἀπό τή νηστεία; Ὑπολόγισε 
τήν οἰκονομική κατάσταση τοῦ σπιτιοῦ σου σέ µιά µέ- 
ρα νηστείας. Ὑπολόγισέ την καί σέ μιά συνηδισµένη 

µέρα. Θά διαπιστώσεις ἔτσι εὔκολα, πόσο µεγάλο 
κέρδος ἔχεις µέ τή νηστεία. 

Σκέψου πώς ἀκόμα καί οἱ ἐφοριακοί ἀφήνουν τούς 
φορολογουμένους νά ζήσουν λίγο καιρό ἥσυχοι καί 
ἀνενόχλητοι. Ἄς ἐπιτρέψει λοιπόν καί ἡ σάρκα μιά μι- 
κρή ἀνάπαυλα στό στόμα. Ἄς κάνει μιά µικρή ἀνακω- 
χή αὐτή, πού, ὅταν χορτάσει, φιλοσοφεῖ γύρω ἀπό 
τήν ἐγκράτεια, ἐνῶ, ὅταν πεινάσει, ξεχνάει ὅσα δέ- 
χτηκε πρίν. 

Ὅποιος νηστεύει, δέν ἔχει ἀνάγκη ἀπό δάνεια 
οὔτε χρειάζεται νά πληρώνει τόκους. Ἡ νηστεία γί- 
νεται ἀφορμή νά εὐφραίνεται ὁ ἄνδρωπος. Γιατί 
ὅπως ἡ δίψα κάνει γλυκό τό πιοτό καί ἡ πείνα εὐχά- 
ριστο τό τραπέζι, ἔτσι καί ἡ νηστεία κάνει ἀπο- 
λαυστικά τά φαγητά. 

Ἂν ϑέλεις λοιπόν νά ’ναι εὐχάριστο τό τραπέζι 
σου, δέξου τήν ἀλλαγή τῆς νηστείας. Ἂν ὅμως εἶσαι 
πάντα κυκλωμένος ἀπό πλούσια φαγητά, ἀδικεῖς τόν 
ἑαυτό σου, γιατί ἐξαφανίζεις τήν ἀπόλαυση μέ τήν 
ἄμετρη φιληδονία. 

Τίποτα δέν ὑπάρχει, πού νά μήν περιφρονηϑεῖ μέ 
τή συνεχή ἀπόλαυσή του. Ἐνῶ, ἀντίϑετα, συχνά ἐπι- 
ϑυμοῦμε ἐκεῖνα τά φαγητά, πού σπάνια γευόμαστε. 
Γι αὐτό καί ὁ Δημιουργός µας ἐπινόησε τήν ποικιλία 
στή ζωή µας, ὥστε νά νιώθουμε τήν ἀπόλαυση ὅλων 
τῶν ἀγαϑῶν Του. Παρατήρησε τί συμθαίνει στή φύση: 
Ὁ ἥλιος δέν εἶναι λαμπρότερος µετά τή νύχτα; Ὁ 
ὕπνος δέν εἶναι γλυκύτερος µετά τήν ἀγρυπνία; Ἡ 
ὑγεία δέν εἶναι περισσότερο ἐπιδυμητή µετά τή δοκι- 
μασία τῆς ἀρρώστιας; Ἔτσι καί τό τραπέζι γίνεται τε- 
ρισσότερο εὐχάριστο µετά τή νηστεία. Αὐτό μάλιστα 
ἰσχύει γιά ὅλους. Καί γιά τούς πλουσίους, πού ἔχουν 
ὄφϑονα φαγητά, καί γιά τούς φτωχούς, πού διαϑέ- 
τουν λιγότερη τροφή. 


46 
“ὃν 


Νά ϑυμᾶσαι καί νά φοθᾶσαι τό παράδειγμα τοῦ 

πλουσίου τῆς παραθολῆς (Λουκ. 16:19-31). Οἱ συνε- 
χεῖς ἀπολαύσεις τόν ὁδήγησαν στήν αἰώνια κόλαση. 
Ὁ πλούσιος αὐτός δέν κατηγορήθηκε γιά καμιά ἀδι- 
κία. Ἐξαιτίας ὅμως τῶν ἀνέσεων καί τῆς τροφῆς πού 
ἀπολάμθανε, καθώς καί τῆς ἀδιαφορίας του γιά τή 
φτώχεια τοῦ Λαζάρου, τιµωρήδηκε τόσο σκληρά. Ἡ 
νηστεία καί ἡ ὑπομονή στίς κακοπάδειες δέν ἦταν 
ἀντίϑετα, ἐκεῖνες πού χάρισαν τήν ἀνάπαυση στό 
Λάζαρο; Ἡ παραθολή δέν ἀναφέρει γι’ ἄλλες ἀρετές 
του, παρά μόνο γι’ αὐτές, πού, σάν δυό φτερά, τόν 
ὕψωσαν καί τόν ἀνέπαυσαν στούς κόλπους τοῦ 
Ἀθραάμ. 

Πρόσεξε λοιπόν κι ἐσύ, μήπως, ἐνῶ τώρα πίνεις 
εὐχάριστα ποτά καί ἀποστρέφεσαι τό νερό, ἀργότε- 
ρα ἱκετεύεις γιά μιά μονάχα σταγόνα του, ὅπως ὁ 
πλούσιος. Κανείς δέν ἔπαϑε τίποτα πίνοντας νερό. 
Κανείς δέν μέϑυσε. Κανείς δέν ἔνιωσε πονοκέφαλο ἤ 
ζάλη. Ἐνῶ, ἀντίϑετα, ἡ κακή χώνεψη, πού ἀναγκαστι- 
κά ἀκολουϑεῖ τά συμπόσια, δημιουργεῖ φοθερές 
ἀρρώστιες. 


Ἡ ζωή τοῦ Τιμίου Προδρόμου ἦταν μιά συνεχής νη- 
στεία. Δέν εἶχε οὔτε κρεθάτι οὔτε τραπέζι οὔτε κτή- 
ματα οὔτε ζῶα οὔτε ἀποϑῆκες τροφίμων οὔτε τίποτ’ 
ἄλλο, ἀπ’ αὐτά πού ϑεωροῦνται ἀπαραίτητα γιά τή 
ζωή. Γ’ αὐτό ὅμως ὁ Κύριος διακήρυξε πώς ἦταν «ὁ 
σπουδαιότερος ἀπ᾽ ὅσους γέννησαν ποτέ γυναῖκες» 
(Ματϑ. 11:11). 

Ἡ νηστεία ἀνέθασε στόν τρίτο οὐρανό καί τόν 
ἀπόστολο Παῦλο, πού τήν ἀπαρίϑμησε ἀνάμεσα στά 
καυχήματα γιά τίς θλίψεις του (Β΄ Κορ. 11:27). 

Γιά ὅλες ὅμως τίς ἀρετές, κορυφαῖο τύπο καί ὑπο- 
γραμμό ἔχουμε τόν ἴδιο τόν Κύριο. Ὁ Κύριος λοιπόν 
ἔπειτα ἀπό νηστεία σαράντα ἡμερῶν ἄρχισε τό ἔργο 
του ἐδῶ στή γῆ (Ματϑ. 4:2). Πρῶτα ὀχύρωσε καί ἐξό- 
πλισε μέ τή νηστεία τή σάρκα, πού πῆρε γιά χάρη 

μας, κι ὕστερα δέχτηκε τούς πειρασμούς τοῦ διαθό- 
λου. Παρόμοια κι ἐμεῖς, µέ νηστεῖες ἄς ἑτοιμαζόμαστε 
κι ἄς προγυμναζόµαστε στούς ἀγῶνες ἐναντίον τῶν 
πνευματικῶν ἀντιπάλων. 

Σέ µιάν ἀμφίρροπη πολεμική συμπλοκή, ἡ παρου- 
σία κάποιου συμμάχου στό πλευρό τοῦ ἑνός ἐμπολέ- 
μου προκαλεῖ τήν ἧττα τοῦ ἄλλου. Λοιπόν τό πνεῦμα 
καί ἡ σάρκα θρίσκονται σέ ἐμπόλεμη κατάσταση. Μέ 
ποιό δά συμμαχήσεις; Ἂν συμμαχήσεις μέ τή σάρκα, 
δά ἐξασϑενήσεις τό πνεῦμα. Ἐνῶ ἄν συμμαχήσεις μέ 
τό πνεῦμα, δά ὑποδουλώσεις τή σάρκα. Ἀφοῦ ϑέλεις 
νά ἰσχυροποιήσεις τό πνεῦμα σου, δάμασε τή σάρκα 
μέ τή νηστεία. Ὁ ἀπόστολος Παῦλος γράφει: «Ὅσο ὁ 
ἐξωτερικός ἄνδρωπος (δηλαδή ἡ σάρκα) φδείρεται, 
τόσο ὁ ἐσωτερικός (δηλαδή τό πνεῦμα) ἀνανεώνεται» 
(Β΄ Κορ. 4:16). 

Ὁ Μωυσῆς, γιά νά πάρει τή νοµοδεσία γιά δεύ- 
τερη φορά, χρειάστηκε καί δεύτερη νηστεία (Ἐξ. 
34:28). 

Οἱ Νινευΐτες, ἄν δέν εἶχαν νηστέψει οἱ ἴδιοι καί τά 
ζῶα τους, δέν ϑά εἶχαν γλυτώσει τήν καταστροφή 
(Ίων. 3:4-10). 

Ἀλλά καί τόν Ἡσαῦ, τί ἦταν ἐκεῖνο πού τόν ἐξευ- 
τέλισε καί τόν ἔκανε δοῦλο τοῦ ἀδελφοῦ του; Δέν 
ἦταν ἕνα φαγητό; ΓΙ’ αὐτό καί µόνο πούλησε τά πρω- 
τοτόκια του (Γεν. 25:29-34)! 

Ποιοί, πάλι, ἄφησαν τά πτώματά τους στήν ἔρη- 
μο; Δέν τ᾽ ἄφησαν ἐκεῖνοι πού ἐπιζήτησαν τήν κρε- 
οφαγία καί τήν καλοπέραση τῆς Αἰγύπτου (Ἀριδ. 
11:33-34); Ὅσο δηλαδή οἱ Ἰσραηλίτες ἔμενοιν ἱκανοποι- 
ημένοι μόνο µέ τό μάννα, νικοῦσαν τούς ἐχϑρούς τους 
καί κανείς τους δέν ἀρρώσταινε. Ὅταν ὅμως ϑυμήϑη- 
καν τίς χύτρες μέ τά κρέατα καί νοστάλγησαν τή 
δουλεία στήν Αἴγυπτο, τιµωρήδηκαν. Πέϑαναν στήν 
ἔρημο καί δέν ἀξιώδηκαν νά δοῦν τή γῆ τῆς ἐπαγγε- 
λίας. 

Δέν φοθᾶσαι κι ἐσύ τό παράδειγµα αὐτό; Δέν σκέ- 

Φτεσαι µήπως μέ τήν πολυφαγία ἀποκλειστεῖς ἀπό 
τήν οὐράνια γῆ τῆς ἐπαγγελίας; 

Ἡ ἀπόλαυση ἄφϑονης καί λιπαρῆς τροφῆς δημι- 
ουργεῖ στήν ψυχή ἀναϑυμιάσεις, πού, σάν ἕνα πυκνό 
σύννεφο καπνοῦ, ἐμποδίζουν τό νοῦ ν᾽ ἀντικρύσει τίς 
ἐλλάμψεις τοῦ Παναγίου Πνεύματος. 

Ἡ νηστεία εἶναι ἰσχυρό ὅπλο ἐναντίον τῶν δαιµό- 
νων. «Αὐτό τό δαιμονικό γένος δέν μπορεῖ νά διωχϑεῖ 
μέ κανένα ἄλλο µέσο, παρά μόνο µέ τήν προσευχή καί 
τή νηστεία», εἶπε ὁ Κύριος στήν περίπτωση τοῦ δαι- 
μονισμένου νέου (Μάρκ. 9:29). 

Μέ τήν τρυφή, τή μέϑη καί τά διάφορα καρυκεύμα- 
τα ἐξάπτεται καί κάϑε εἶδος ἀκολασίας. Τό κυνήγι τῆς 
ἀπολαύσεως μεταθάλλει τούς λογικούς ἀνϑρώπους 
σέ ἄλογα ζῶα. 

Ἡ κραιπάλη προκαλεῖ καί φρικτές διαστροφές. Γί- 
νεται αἰτία ν᾽’ ἀναζητοῦν οἱ ἀκόλαστοι τή γυναίκα 
στόν ἄνδρα καί τόν ἄνδρα στή γυναίκα. 

Ἡ νηστεία ρυϑμίζει καί τήν ἔγγαμη ζωή. Ἐμποδίζει 
τήν ἀσυδοσία καί ἐπιθάλλει σύμφωνη ἐγκράτεια, γιά 
ν᾽ ἀφοσιωϑοῦν οἱ σύζυγοι στήν προσευχή. 


οἷς 
ας 


Μήν περιορίζεις ὅμως τήν ἀρετή τῆς νηστείας µόνο 
στή δίαιτα. ᾿Αληϑινή νηστεία δέν εἶναι µόνο ἡ ἀποχή 
ἀπό ὁρισμένα φαγητά, ἀλλά καί ἡ ἀποξένωση ἀπό 
τά πάϑη καί τίς ἁμαρτίες: Νά μήν ἀδικήσεις κανένα. 
Νά συγχωρήσεις τόν πλησίον σου γιά τή λύπη πού 
σοῦ προξένησε, γιά τό κακό πού σοῦ ἔκανε, γιά τά λε- 
φτά πού σοῦ χρωστάει. Διαφορετικά, μολονότι δέν 
τρῶς κρέας, τρῶς τόν ἴδιο τόν ἀδελφό σου. Μολονότι 
ἐγκρατεύεσαι στό κρασί, δέν ἐγκρατεύεσαι στίς κακο- 
λογίες. Μολονότι νηστεύεις ὥς τό θράδυ, ξοδεύεις τήν 
ἡμέρα σου στά δικαστήρια. 

Ἡ Ἁγία Γραφή ἀναφέρει: «Αλίμονο σ᾽ αὐτούς πού 
μεϑᾶνε χωρίς κρασί» (Ἡσ. 28:1). Τέτοια µέδη εἶναι π.χ. 
ὁ ϑυμός, πού κάνει τήν ψυχή νά παραφρονήσει. Εἶναι 

ἐπίσης ὁ φόθος, πού παραλύει τή διάνοια. Γενικά, κά- 
δε πάϑος πού ζαλίζει τό νοῦ, εἶναι καί μιά µέδη. Ὁ 
ὀργισμένος μεϑάει μέ τό πάϑος του. Δέν σκέφτεται 
ποιούς ἔχει µμττροστά του. Σάν νά πολεμάει μέσα στή 
νύχτα, ἁρπάζει τό καθετί, σκοντάφτει στόν καϑένα. 
Δέν ξέρει τί λέει, θρίζει, χτυπάει, ἀπειλεῖ, ὁρκίζεται, 
κραυγάζει. 

Ἂν λοιπόν ϑέλεις νά νηστέψεις πραγματικά, πρέ- 
πει ν’ ἀποφεύγεις ὅλα τά πάϑη. 

Πρόσεξε καί κάτι ἄλλο: Νά μή γίνει ἡ αὐριανή νη- 
στεία ἀφορμή κραιπάλης σήμερα. Μήν καταστρέφεις 
μέ τή σημερινή ἀσυδοσία τήν αὐριανή ἐγκράτεια. 
Ὅταν κανείς θέλει νά συνάψει γάμο μέ μιά σεμνή γυ- 
ναίκα, δέν θάζει πρωτύτερα στό σπίτι του παλλακί- 
δες καί πόρνες. Γιατί ἡ νόμιμη γυναίκα δέν ἀνέχεται νά 
συγκατοικεῖ μέ τίς παράνομες καί διεφϑαρμένες. 

Ἔτσι λοιπόν κι ἐσύ. Μέ τήν προσδοκία τῆς νηστεί- 
ας, μή δέχεσαι τήν ἀκόλαστη µέδη, πού εἶναι μητέρα 
τῆς ἀναισχυντίας, φίλη τοῦ αἰσχροῦ ἀστείου, ἕτοιμη 
γιά κάϑε ἀνηϑικότητα. Ἡ νηστεία καί ἡ προσευχή δέν 
δά κατοικήσουν µέσα σέ ψυχή πού ἔχει μολυνϑεῖ μέ 
τήν κροαιπάλη. Ὁ Κύριος δέχεται στά ϑεῖα σκηνώματα 
αὐτόν πού νηστεύει. Αποστρέφεται ὅμως σάν θέθηλο 
καί ἀνίερο τόν ἄσωτο. Ἂν λοιπόν ἔρϑεις αὔριο ἐδῶ καί 
μυρίζεις κρασί, πῶς δά λογαριάσω σάν νηστεία τήν 
κραιπάλη σου; Ποῦ δά σέ κατατάξω; Στούς μέϑυσους 
ἢ στούς ἐγκρατεῖς; Ἡ μέϑη πού ττροηγήϑηκε, σέ πα- 
ρουσιάζει μέϑυσο, ἐνῶ ἡ δίαιτα πού ἄρχισες, νηστευ- 
τή. Μέ τά λείψανα τῆς μέϑης, ἡ νηστεία σου γίνεται 
ἀνώφελη. Καί ἄν ἡ ἀρχή εἶναι ἀνώφελη, κινδυνεύει 
ἀνώφελο νά καταλήξει καί τό σύνολο. 

Ἡ νηστεία δέν ἀσκεῖ ἐπίδραση μόνο στά ἄτομα. 
Ἐπηρεάζει καί ὁλόκληρη τήν κοινωνία. Συμμορφώνει 
καί καϑησυχάζει σύντομα ὅλους τούς ἀνδρώπους. 
Ἐπιθάλλει σιγή στά ξεφωνητά καί τίς κραυγές, ἐξορί- 
ζει τούς τσακωμούς καί τίς διαμάχες, ἀπομακρύνει 
τήν κατάκριση καί τήν κατολαλιά. 

Ποιοῦ δασκάλου ἡ παρουσία σταματάει τόσο γρή- 
γορα τίς ἀταξίες καί τό ϑόρυθο τῶν παιδιῶν; Μόλις 
ἐμφανιστεῖ ἡ νηστεία, κάϑε ταραχή στήν πόλη αὐτό- 
ματα σταματάει. 

Ποιός μπορεῖ νά συνεχίζει τό γλέντι καί τή διασκέ- 
δαση σέ καιρό νηστείας; Ποιός μπορεῖ νά συνδυάσει 
τή νηστεία µέ ἀσελγεῖς χορούς; Τά ἄπρεπα γέλια καί 
τά πορνικά τραγούδια καί οἱ ἔξαλλοι χοροί ἀπομα- 
κρύνονται ἀπό τήν πόλη, μόλις φτάσει ἡ νηστεία σάν 
ἕνας αὐστηρός δικαστής. 

Ἂν ὅλοι ἄκουγαν τίς συµθουλές τῆς νηστείας, δά 
ἐπικρατοῦσε τέλεια εἰρήνη σ’ ὁλόκληρη τήν ἀνϑρω- 
πότητα. Δέν δά ξεσηκωνόταν τό ἕνα κράτος ἐναντίον 
τοῦ ἄλλου. Δέν ϑά εἴχαμε πολεμικές συμπλοκές οὔτε 
κατασκευαστές ὅπλων. Δέν δά ὑπῆρχαν δικαστήρια 
οὔτε φυλακές. Οἱ ἐρημιές δέν δά φιλοξενοῦσαν κακο- 
ποιούς οὔτε οἱ πόλεις συκοφάντες οὔτε οἱ ϑάλασσες 
πειρατές. 

Ἂν κυριαρχοῦσε ἡ νηστεία, ἡ ζωή µας δέν δά ἦταν 
γεμάτη στεναγμούς. Γιατί αὐτή δά δίδασκε σ’ ὅλους 
ὄχι µόνο τόν περιορισμό τῆς σπάταλης ζωῆς, ἀλλά 
καί τήν ἀποχή ἀπό πολλά ἄλλα κακά. Θά δίδασκε 
τήν ὁλοκληρωτική φυγή καί ἀποξένωση ἀπό τή φι- 
λαργυρία καί τήν πλεονεξία, ἀπό τή φιλοδοξία καί τή 
φιληδονία. Ἂν ἀπαλλαγοῦμε ἀπ’ αὐτά, ϑά ζοῦμε μέ 
εἰρήνη καί ἁγιασμό. 

Ἀφοῦ λοιπόν τέτοια ἀγαϑά μᾶς προσφέρει ἡ θασί- 
λισσα αὐτή τῶν ἀρετῶν ἄς τή δεχτοῦμε χωρίς καμιά 
κατήφεια, χωρίς κανένα γογγυσμό. Ὅλοι πρόϑυμα ἄς 
τιµήσουµε τό πνευματικό τραπέζι πού μᾶς παραϑέτει 
ἡ νηστεία, ἐξαγνίζοντάς µας καί προετοιµάζοντάς µας 
γιά τήν αἰώνια ϑεία εὐφροσύνη τοῦ παραδείσου. 


1 Α Ρ Α Ρ  ΗΠ Μ Α 


Οἱ νηστεῖες καί οἱ καταλύσεις 


τῆς Ἐκκλησίας µας 


Νηστεία εἶναι ἢ λήψη «ξηρᾶς τροφῆς» (ξηροφαγία). 
χωρίς λάδι ἤ κρασί, μιά φορά τήν ἡμέρα. καί µάλιστα τήν 
ἐνάτη ὥρα (γύρω στίς 8 μ.μ.). Λήψη τροφῆς. ἔστω χαί 
μόνο ψωμιοῦ. περισσότερο ἀπό μιά φορά τήν ἡμέρα λέ- 
γεται λύση νηστείας. Ἄν φᾶμε χαί λάδι ἤ πιοῦμε 
κρασί. τότε κάνουμε κατάλυση νηστείας. Οἱ κατη- 
γορίες καταλύσεως τῆς νηστείας εἶναι τέσσερις: α) Κα- 
τάλυση «εἰς πάντα», β) κατάλυση αὐγῶν καί γαλοκτοκο- 
μικῶν προϊόντων, γ) κατάλυση «ἰχθύος» καί δ) κατάλυση 
«οἴνου καί ἐλαίου». 

Πρέπει νά σημειωθεῖ, πάντως, ὅτι, παρά τή θέσπιση 
συγκεκριμένων ἡμερῶν καί περιόδων νηστείας ἀπό τήν 
Ἐκκλησία µας («ἀκρίβειοι»), ἡ ρύθμιση τοῦ θέματος γιά 
κάθε χριστιανό ξεχωριστά ἀφήνεται στή διάκριση τῶν 
πνευματικῶν πατέρων. πού ἐνεργοῦν κάποτε μέ συγχα- 
τάβαση («οἰκονομία») στήν ἀδυναμία τοῦ ἀνθρώπου. καί 
μέ γνώμονα πάντα τό συμφέρον κάθε ψυχῆς. 


Α. «Διατεταγμένες» νηστεῖες εἶναι οἱ ἑξῆς: 

Ὁ) Τῆς Τετάρτης καί τῆς Παρασκευῆς: Ἐηροφαγία. 

2) Τῆς Μεγάλης Τεσσαρακοστῆς, ἀπό τήν Καθαρά 
Δευτέρα μέχρι τό Σάββατο τοῦ Λαζάρου: Ξηροφαγία 
(ἐκτός ἀπό Σάββατα καί Κυριακές, ὁπότε ἐπιτρέπονται 
λάδι καί κρασί). 

3) Τῆς Μεγάλης Ἑβδομάδος: Ἐηροφαγία. 

4) Τῶν Ἁγίων Ἀποστόλων. ἀπό τή Δευτέρα µετά τήν 
Κυριακή τῶν Ἁγίων Πάντων μέχρι τίς 28 Ἰουνίου: Ἀποχή 
ἀπό κρέας. γαλακτερά καί αὐγά. Ἐπιτρέπεται τό ψάρι 
(πλήν. φυσικά. Τετάρτης καί Παρασκευῆς). 

5) Τοῦ Δεκαπενταυγούστου, ἀπό τήν 1 μέχρι τίς 14 
Αὐγούστου: Ἐηροφαχγία (ἐκτός ἀπό Σάββατα καί Κυρια- 

χές, ὁπότε ἐπιτρέπονται λάδι καί κρασί, καί τῆς Μετα- 
μορφώσεως, πού καταλύεται ψάρι). 

ϐ) Τῶν Χριστουγέννων. ἀπό τίς 15 Νοεμβρίου µέχρι 
τίς 24 Δεκεμβρίου: 

α) Ἀπό τίς 15 Νοεμβρίου μέχρι τίς 17 Δεκεμβρί- 
ου ἀπέχουμε ἀπό κρέας. γαλακτερά καί αὐγά. ἐνῶ χατα- 
λύουμε τό ψάρι (πλήν Τετάρτης καί Παρασκευῆς). 

β) Ἀπό τίς 18 μέχρι τίς 24 Δεκεμβρίου γίνεται. κα- 
τάλυση μόνο σέ λάδι καί κρασί (πάντοτε πλήν Τετάρτης 
καί Παρασκευῆς). 


Σημείωση: Οἱ παραπάνω νηστεῖες πρέπει νά συνδυά- 
ζονται πάντοτε µέ τόν παρακάτω πίνακα (1). ὅπου βρί- 
σχονται οἱ ημέρες καταλύσεως. 


Β. Κατάλυση νηστείας (καί τίς Τετάρτες καί Παρασκευ- 
ές) ἐπιτρέπεται στίς ἑξῆς περιπτώσεις: 

1) Ἀπό τίς 25 Δεκεμβρίου μέχρι τίς 4 Ἰανουαρίου 
(«Δωδεκαήμερο»): «Εἰς πάντα». 

2) Τήν πρώτη ἑβδομάδα τοῦ Τριῳδίου (ἀπό τήν Κυ- 
ριακή τοῦ Τελώνου καί Φαρισαίου µέχρι τήν Κυριακή τοῦ 
Ἀσώτου): «Εἰς πάντα». 

ϐ) Τήν τρίτη ἑβδομάδα τοῦ Τοιῴδίου (ἀπό τή Δευτέρα 
τῶν Ἀπόκρεω μέχρι τήν Κυριακή τῆς Τυροφάγου): Κατά- 
λυση σέ ψάρια. γαλακτοκομικά καί αὐγά (δέν ἐπιτρέπε- 
ται τό κρέας) ὅλες τίς ἡμέρες. 

4) Τήν ἑβδομάδα τῆς Διακαινησίμου (ἀπό τήν Κυριακή 
τοῦ Πάσχα μέχρι τήν Κυριακή τοῦ Θωμᾶ): «Εἰς πάντα». 

5) Τήν ἑβδομάδα τοῦ Ἁγ. Πνεύματος (ἀπό τήν Κυρια- 
χή τῆς Πεντηκοστής μέχρι τήν Κυριακή τῶν Ἁγίων Πά- 
ντων): «Εἰς πάντα». 

ϐ) Τήν περίοδο τοῦ Πεντηκοσταρίου (ἀπό τήν Κυρια- 
χή τοῦ Θωμᾶ μέχρι τήν Κυριακή τῆς Πεντηκοστῆς) μπο- 
ρεῖ, κατά μία ἐχδοχή, νά γίνεται κατάλυση ἐλαίου τίς Τε- 
τάρτες καί Παρασκευές. Ἐπιπλέον, ἐπιτρέπεται κατάλυ- 
ση «ἰχθύος» τήν Τετάρτη τῆς Μεσοπεντηκοστῆς καί τήν 
Τετάρτη τῆς Ἀποδόσεως τοῦ Πάσχα. 

Γ. Πίνακας τῶν ἀχινήτων ἑορτῶν μέ κατάλυση ἤ νη- 
στεία. 


Κατάλυσις 
Ἰανουάριος 
1 Περιτομή Ἰ. Χριστοῦ. Μ. Βασιλείου Εἰς πάντα 
5 Παραμονή Θεοφανείων Νηστεία 
6 Τά Ἅγια θεοφάνεια Εἰς πάντα 
7 Σύναξις Ἰωάννου τοῦ Προδρόμου Ἰχθύος 
11 Θεοδοσίου τοῦ Κοινοβιάρχου Οἴν. καί ἐλ. 
16 Προσχύνησις ἁλύσεως ἀπ. Πέτρου » 
17 Ἀντωνίου τοῦ Μεγάλου » 
18 Ἀθανασίου καί Κυρίλλου πατρ. Ἀλεξανδρείας » 
20 Εὐθυμίου τοῦ Μεγάλου » 
22 Τιμοθέου Ἀποστόλου. Ἀναστασίου Πέρσου » 
25 Γρηγορίου τοῦ Θεολόγου » 
27 Ἀνακομιδή λειφ. Ἰωάννου τοῦ Χρυσοστόμου » 
90 Τῶν Τριῶν Ἱεραρχῶν » 
Φεβρουάριος 
2 Ὑπαπαντή Ἰησοῦ Χριστοῦ Ἰχθύος 
8 Θεοδώρου τοῦ Στρατηλάτου Οἵν. καί ἐλ. 
10 Χαραλάμπους Ἱερομάρτυρος » 
11 Βλασίου Ἱερομάρτυρος » 
17 Θεοδώρου τοῦ Τήρωνος » 
24 Α΄ καί Β΄ εὕρεσις Κεφαλῆς τοῦ Προδρόμου » 
Μάρτιος 
9 Τῶν ἐν Σεβαστείᾳ ἁγίων 40 Μαρτύρων » 
25 Εὐαγγελισμός τῆς Θεοτόκου Ἰχθύος 
26 Σύναξις Ἀρχαγγέλου Γαβριήλ Οἵν. καί ἐλ. 
Ἀπρίλιος 
28 Γεωργίου τοῦ Τροπαιοφόρου » 
25 Μάρκου ἀποστόλου καί εὐαγγελιστοῦ » 
90 Ἰακώβου ἀποστόλου » 

Μάιος 

Ἀνακομιδή λειφ. Ἀθανασίου τοῦ Μεγάλου 
Ἰωάννου τοῦ Θεολόγου 

Παχωμίου τοῦ Μεγάλου. Ἀχιλλίου Λαρίσης 
Κωνσταντίνου καί Ἑλένης ἰσαποστ. 

Γ΄ εὕρεσις τῆς Κεφαλῆς τοῦ Προδρόμου 


Ἰούνιος 

Ἀνακομιδή λειφ. Θεοδώρου τοῦ Στρατηλάτου 
Βαρθολομαίου καί Βαρνάβα ἀποστόλων 
Γενέθλιον Ἰωάννου τοῦ Προδρόμου 

Πέτρου χαί Παύλου ἀποστόλων 

Ἥ Σύναξις τῶν Δώδεκα Ἀποστόλων 


Ἰούλιος 

Κοσμᾶ καί Δαμιανοῦ τῶν Ἀναργύρων 
Κατάθεσις ἐσθῆτος τῆς Θεοτόκου 
Μαρίνης μεγαλομάρτυρος 

Προφήτου Ἠλιού τοῦ Θεσβίτου 
Μαρίας τῆς Μαγδαληνῆς 

Κοίμησις ἁγίας Ἄννης 

Παρασχευῆς ὁσιομ., Ἑρμολάου ἱερομ. 
Παντελεήμονος μεγαλομάρτυρος 


Αὔγουστος 

Μεταμόρφωσις τοῦ Σωτῆρος 

Κοίμησις τῆς Θεοτόκου 

Ἀποτομή Τιμ. Κεφαλῆς τοῦ Προδρόμου 
Κατάθεσις Τιμίας Ζώνης τῆς Θεοτόχου 


Σεπτέμβριος 

Ἀρχή τῆς Ἰνδίκτου. Συμεών Στυλίτου 
Ἀνάμνησις τοῦ ἐν Χώναις θαύμ. ἀρχ. Μιχαήλ 
Γενέθλιον τῆς Θεοτόκου 

Ἰωακείμ καί Ἄννης θεοπατόρων 

Ἐγκαίνια Ναοῦ Ἀναστάσεως, Κορνηλίου ἑκατ. 


Κατάλυσις 


Οἵν. καί ἐλ. 
» 
» 
» 


» 


» 

» 
Ἰχθύος 

» 


Οἴν. καί ἐλ. 


» 
» 
» 
» 
» 
» 
» 


» 


Ἰχθύος 
» 
Νηστεία 
Οἴν. καί ἐλ. 


» 
» 
Ἰχθύος 
Οἴν. καί ἐλ. 


» 

Ὕψωσις τοῦ Τιμίου Σταυροῦ 

Εὐσταθίου μεγαλομάρτυρος καί τῶν σύν αὐτῷ 
Σύλληψις Ἰωάννου τοῦ Προδρόμου 
Μετάστασις Ἰωάννου τοῦ Θεολόγου 


Ὀκτώβριος 

Θωμᾶ ἀποστόλου 

Λουκᾶ ἀποστόλου καί εὐαγγελιστοῦ 
Ἰακώβου τοῦ Ἀδελφοθέου 
Δημητρίου τοῦ Μυροβλύτου 


Νοέμβριος 

Κοσμᾶ χαί Δαμιανοῦ τῶν Ἀναργύρων 
Σύναξις Ταξιαρχῶν Μιχαήλ καί Γαβριήλ 
Ἰωάννου τοῦ Ἐλεήμονος 

Ἰωάννου τοῦ Χρυσοστόμου 

Φιλίππου ἀποστόλου 

Ματθαίου ἀποστόλου καί εὐαγγελιστοῦ 
Εἰσόδια τῆς Θεοτόχου 

Αἰκατερίνης μεγαλομάρτυρος 

Ἀνδρέου τοῦ Πρωτοχλήτου 


Δεχέμβριος 

Βαρβάρας µμεγαλομ., Ἰωάννου Δαμασκηνοῦ 
Σάββα τοῦ ἡγιασμένου 

Νικολάου ἐπισκόπου Μύρων 

Σύλληψις ἁγίας Θεοπρομήτορος Ἄννης 
Σπυρίδωνος Τριμυθοῦντος τοῦ θαυματουργοῦ 
Ἐλευθερίου ἱερομάρτυρος 

Δανιήλ προφήτου. Διονυσίου Αἰγίνης 
Ἰγνατίου τοῦ Θεοφόρου 

Γέννησις Ἰησοῦ Χριστοῦ 

Σύναξις τῆς Θεοτόκου 

Στεφάνου τοῦ Πρωτομάρτυρος 


Κατάλυσις 


Νηστεία 
Οἴν. καί ἐλ. 
» 


» 


» 
» 
» 


» 


» 
» 
» 

» 
Ἰχθύος 
Οἵν. καί ἐλ. 
Ἰχθύος 
Οἵν. καί ἐλ. 


» 


» 
» 
» 
» 
» 
» 
» 
» 
Εἰς πάντα 
» 


» 


ΔΙΑΝΕΜΕΤΑΙ ΔΩΡΕΑΝ 


